钦定古今图书集成/明伦汇编/闺媛典/第088卷 > 徐仿妻朱氏
## 钦定古今图书集成/明伦汇编/闺媛典/第088卷 > 徐仿妻朱氏

按《常熟县志》：朱氏，徐仿妻。孀居，值倭乱，携子敬德，女
招细及妾杨、婢闺秀，往唐市母家。倭猝至，失敬德，朱
顾女曰：“我嫠妇，汝处子，不幸罹此，惟有死耳。”遂同女
沉泽中，妾婢随之。后敬德至死所，命渔举网，忽四鲤
跃起，随得四尸，朱与女犹相抱如生。巡抚周如斗旌
其门。